Gwyneth Paltrowová

Gwyneth Kate Paltrowová (neprechýlene Gwyneth Kate Paltrow; * 27. september 1972, Los Angeles, Kalifornia, USA) je americká herečka, speváčka a spisovateľka.

 Detstvo a vzdelanie 
Paltrowová sa narodila v Los Angeles, ako dcéra herečky Blythe Dannerovej a filmového producenta-režiséra Brucea Paltrowa. Jej mladší brat, Jake Paltrow, je režisér a scenárista. Paltrowovej otec bol Žid, zatiaľ čo matka kresťanka. Preto s rodinou oslavovala aj židovské, aj kresťanské sviatky. Jej brat mal v 13 rokoch tradičný rituál Bar micva. Otcova rodina Aškenázskich Židov emigrovala z Bieloruska a Poľska,  zatiaľ čo jej matka má pensylvánsko holandský a anglický pôvod.  Gwyneth Paltrow profile, imdb.com; accessed April 19, 2016. 

Vyrastala v Santa Monice v Kalifornii, kde navštevovala Crossroads School predtým, ako študovala súkromnú dievčenskú strednú školu Spence School v New Yorku.  Neskôr krátko študovala antropológiu na vysokej škole University of California v Santa Barbare, no potom odišla a rozhodla sa pre hereckú kariéru. Je „adoptívnou dcérou“ Talavera de la Reina (Španielsko), kde v pätnástich strávila rok na výmennom pobyte, aby sa naučila španielsky. Tiež vie konverzovať vo francúzštine.

 Kariéra 
 Herectvo 
Gwyneth debutovala v roku 1991 vo filmovom muzikáli Krik, neskôr v tom istom roku dostala malú rolu od rodinného priateľa Stevena Spielberga vo filme Hook. Nasledovalo niekoľko ďalších vedľajších úloh, až prišla vedľajšia rola vo filme Sedem, ktorá jej zaručila mediálnu pozornosť. Film zožal veľký úspech a dodnes je kritikmi pozitívne hodnotený. Počas nakrúcania filmu Sedem sa zoznámila s hercom Bradom Pittom, s ktorým sa priatelila až do rozchodu v roku 1998. Hlavnej úlohy sa dočkala až v roku 1996 vo filme Emma, ktorá jej ešte viac pridala na sláve. V roku 1998 hrala v niekoľkých nemenej úspešných filmoch ako napr. Srdcová sedma, Veľké nádeje (podľa románu od Charlesa Dickensa), alebo Dokonalá vražda, ale hlavne to bola jej rola Violy De Lessepsovej vo filme Zamilovaný Shakespeare, ktorá jej priniesla filmovú Academy Award za najlepšiu herečku v hlavnej úlohe a Zlatý glóbus za najlepší ženský herecký výkon (komédia/muzikál). Počas nakrúcania sa zblížila s hereckým kolegom Benom Affleckom. Vo svojej kariére si zahrala ešte niekoľko pozoruhodných rolí.

 Iné aktivity 
V roku 2000 naspievala spolu s Hueyom Lewisom pieseň Cruisin k filmu Karaoke. Na soundtracku k filmu sa spevácky podieľala až na 3 skladbách.

V roku 2002 si zaspievala spolu so speváčkou Sheryl Crow v skladbe It's Only Love.

Od mája roku 2005 sa stala tvárou kozmetickej značky Estée Lauder k parfumom kolekcie Pleasures.

 Súkromný život 
náhľad|288x288bod|Paltrowová na Toronto International Film Festival 2000
Vo svojich 24 rokoch sa zasnúbila s hercom Bradom Pittom, s ktorým chodila v rokoch 1994 – 1997. Zasnúbenie bolo však zrušené, pretože nebola pripravená na manželstvo.  Paltrowová bola od roku 1997 do 2000 vo vzťahu s hercom Benom Affleckom.

V októbri 2002 stretla v zákulisí Chrisa Martina, speváka britskej rockovej skupiny Coldplay, tri týždne po smrti jej otca Brucea Paltrowa. 5. decembra 2003 sa zosobášili a majú spolu 2 deti: dcéru Apple Blythe Alison Martinovú (* 2004) a syna Mosesa Brucea Anthonyho Martina (* 2006). V apríli 2015 požiadala o rozvod s Martinom a v júli 2016 sa s ním napokon aj rozviedla.

V roku 2018 sa vydala za scenáristu a producenta Brada Falchuka.

 Filmografia 

 Film 
RokNázovRolaPoznámky1991KrikRebecca1991HookWendy Darling (mladá)1992Kruté pochybnostiAngela Pritchard1993Vražedné vzťahyCarol Ann Fagot Applegarth Holland1993V moci posadnutostiPaula Bell1993Flesh and BoneGinnie1994Mrs. Parker and the Vicious CirclePaula Hunt1995Higher LearningStudent1995Jefferson v ParížiPatsy Jefferson1995Mesačný svit a ValentinoLucy Trager1995SedemTracy Mills1996Tvrdá osmaClementine1996Smútočný hosťJulie DeMarco1996EmmaEmma Woodhouse1998Srdcová sedmaHelen Quilley1998Veľké nádejeEstella Havisham1998Pokrvné putoHelen Baring1998Dokonalá vraždaEmily Bradford Taylor1998Zamilovaný ShakespeareViola De Lesseps1999Talentovaný pán RipleyMarge Sherwood2000The InternSama seba2000KaraokeLiv Dean2000Hore a doleAbby Janello2001Oslava výročiaSkye Davidson2001Taká zvláštna rodinkaMargot Tenenbaum2001Ťažko zamilovanýRosemary Shanahan2002Searching for Debra WingerSama sebaDokument2002Austin Powers v Zlatom údeDixie NormousMedailónik2002PosadnutosťMaud Bailey2003Letuška 1. triedyDonna Jensen2003SylviaSylvia Plath2004Svet zajtrajškaPolly Perkins2005DôkazCatherine Llewellyn2006Pochybná slávaKitty Dean2006Láska a iné katastrofyHollywood JacksMedailónik2006Hlava nehlavaHope Finch2007Krásne snyDora Shaller2008Iron ManVirginia „Pepper“ Potts2008MilenciMichelle Rausch2010Iron Man 2Virginia „Pepper“ Potts2010Country StrongKelly Canter2011Glee: The 3D Concert MovieHolly Holliday2011NákazaBeth Emhoff2012Thanks for SharingPhoebe2012Avengers: PomstiteliaVirginia „Pepper“ Potts2013Iron Man 3Virginia „Pepper“ Potts2014VirungaSama sebaDokument2015Mortdecai: Veľká fúzatá lúpežJohanna Mortdecai2016Justin Timberlake + The Tennessee KidsSama sebaDokument2017Spider-Man: Návrat domovVirginia „Pepper“ PottsMedailónik

 Iné projekty 

 Externé odkazy 
 Gwyneth Paltrowová  v Česko-Slovenskej filmovej databáze
 Gwyneth Paltrowová v Internetovej databáze filmov

 Referencie 

 Zdroj 

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Divadelné herečky židovského pôvodu
Kategória:Filmové herečky židovského pôvodu
Kategória:Televízne herečky židovského pôvodu
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držitelia ceny Emmy
Kategória:Hollywoodsky chodník slávy
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA židovského pôvodu
Kategória:Osobnosti z Los Angeles
Kategória:Držitelia Screen Actors Guild Award
Kategória:Rozprávači audiokníh